**Rendkívüli közzététel**

A **NAP Nyilvánosan Működő Részvénytársaság** (székhelye: 1034 Budapest, Tímár utca 20.; cégjegyzékszáma: 01-10-141019, a továbbiakban: **Társaság**) Igazgatósága tájékoztatja a tőkepiacot és a tisztelt Befektetőket, hogy a Társaság Igazgatósága a közgyűlés által 2023. április 24. napján a 14/2023.04.24. számú közgyűlési határozattal adott felhatalmazás alapján, a felhatalmazás keretei között,

2023. július 3. napján 5000 darab, a Társaság által kibocsátott, 1.000 Ft, azaz Egyezer forint névértékű, névre szóló, dematerializált NAP Nyrt. törzsrészvény mint saját részvény tulajdonjogát szerezte meg az Equilor Befektetési Zrt.-n keresztül. A saját részvények ellenértéke 1000 Ft volt részvényenként.

A megbízás eredményeként a Társaság tulajdonában lévő saját részvények száma összesen:

25 000 darab.

Az alaptőke 0,30 %-át képezik a Társaság saját részvényei.

Budapest, 2023. július 4.

NAP Nyrt. Igazgatósága

